# Møtereferat

|  |  |
| --- | --- |
| **Til:** | Vivi Opdal, Archana Mahesaratnam, Brit Øvensen, Elise Conradi, Birgitte Bell, Helga Skau, Eyvind Dahl, Hadi Mohamed (?) |
| **Fra:** | Rektor Eyvind Dahl |
| **Møtegruppe:** | Driftsstyret ved Abildsø skole |
| **Møtested:** | Administrasjonens møterom i 2. etasje |
| **Møtetid:** | 17.01.2017 19:00 |
| **Referent:** | Sindre Holbek |

Sak 1/17: Godkjenning av møteinnkalling.

* Godkjent

Sak 2/17: Godkjenning av saksliste og saker til eventuelt.

* Godkjent

Sak 3/17: Godkjenning av referatet fra forrige ordinære styremøte (24.11.16)

* Godkjent

Sak 4/17: Konstituering av Driftsstyret.

* Vivi Opdal velges som driftsstyreleder for et nytt år, med Helga Skau som nestleder (in absentia).

Sak 5/17: Strategisk plan 2017 - se vedlegg.

* Rektor – Det foregår mye viktig pedagogisk arbeid på Abildsø som ikke inngår i Strategisk plan, men planen er ment for å vise nye viktige fokuspunkt for 2017. Overordna mål for perioden 2017-2020 er at snittet i matte, engelsk og norsk ved eksamen i tiendeklasse skal være 4.0 p. Det er ambisiøst, men realistisk.
* Rektor om mobbing – Elevundersøkelsen viser at Abildsø har høyere mobbetall nå enn tidligere. Det kommer av at elevundersøkelsen er endret, og forbedret, slik at den bedre fanger opp mobbetilfeller og flere svarer at de blir mobbet. Det er ingen unnskyldning for Abildsø skole, tallene fra elevundersøkelsen er alt for høye. Særlig innen digital mobbing, på tvers av flere trinn. Ikke klassiske mobbesaker, men intrikate strukturer, der rollene om hvem som er venner og uvenner skifter hurtig, som gir utrygghet og høy grad av mobbing. Nyere mobbeforskning beskriver dette fenomenet som utrygge og ustabile vennskap, som gir usikkerhet og mobbing. Dette er problemer skolene ikke alene kan løse, og skolen søker hjelp og bistand fra foresatte og eksterne. Alt som foregår digitalt er vanskelig for skolen å se.
  + Rektor – Flere tiltak for å bøte på dette, trivselsprogram, økt fokus hos lærere, økt bruk av holdningsarbeid, flere mer dyptgående elevundersøkelser.

Sak 6/17: Budsjett 2017- se vedlegg

* Stramt budsjett. Skolen sikter mot å unngå overtallighet som følge av elevnedgang på ungdomsskolen.
  + Godkjennes

Sak 7/17: Orienteringssaker:

* FAU
  + Ikke møte siden sist. Nytt møte 30.01.
* Elevråd
  + PCer – Vanskelig å få tak i maskiner. Kan man gjennomføre Hauktomodellen, der elever betaler 1000 kr for et års personlig maskinleie, og erstatter PC selv dersom den blir ødelagt? Rektor kontakter Hauketo for å se nærmere på en slik løsning.
  + Kantinen har åpnet og går bedre enn forventet. Kantinekort (kontantfri handel) fungerer fint.
  + Ballet avholdes tentativt 02.03. Skal være et inkluderende ball for alle.
* Mobbesaker
  + Se sak 5/17
* S – klassen
  + Jobber med kompetanseheving, samt støyskjerming.

Sak 8/17: Tilsyn fra bydelen – orientering.

* HMS – kommer for å gjennomføre en gjennomgang av ventilasjon, renhold etc. på skolen ila januar/februar.

Sak 9/17: Informasjon om rehabilitering av skolen.

* Abildsø er løftet opp fra gul til oransje liste (fra nivå tre til nivå to) på Undervisningsbyggs prioriterte liste for rehabilitering av skolebygg. Tidsperspektiv – under en femårsperiode.

Sak 10/17: Dialogskjema skole- hjem.

* Rektor – Abildsø ønsker ikke å bruke dialogskjemaet, se sak 55/16. Bakgrunnen for det er at all mobbing skal rapporteres og undersøkes av ansatte. Det ligger allerede i arbeidsinstruksen til alle ansatte på Abildsø skole. Det blir også godt fulgt opp i dag.

Sak 11/17: Eventuelt.

* Spørsmål om ev tildeling av penger ved elever fra mottaksklasser? – Blir gitt en pott til de skolene som har de største sosiale og demografiske utfordringene i Oslo. Abildsø er ikke blant dem, og vil neppe tildeles økte midler.
* SMU – møte 26.01, møteinnkalling er sendt ut.

**Kopi til ledergruppen, kontoret, FAU leder**